ഐ.സി.എച്ച്.ആറിന് പിന്തുണ സംയുക്ത പ്രസ്താവനയുമായി ഒരു കൂട്ടം സാംസ്ക്കാരിക നായകര് 1975 ല് സി. അച്യുതമേനോന് സര്ക്കാര് പ്രസിദ്ധീകരിച്ച ലിസ്റ്റിലും 1972 ലെ താമ്രപത്രപട്ടികയിലും മാപ്പിള കലാപകാരികളെ സ്വാതന്ത്ര്യസമര സേനാനികളായി ഉള്പ്പെടുത്തിയിട്ടില്ല തിരുവനന്തപുരം : സ്വതന്ത്ര്യസമര ചരിത്രത്തില്ന്ന് മലബാര് കലാപ നായകരെ ഒഴിവാക്കിയ ഇന്ത്യന് ചരിത്ര ഗവേഷണ കൗണ്സിലിന് ഐ.സി.എച്ച്.ആര് പിന്തുണയുമായി ഒരു വിഭാഗം സാംസ്ക്കാരിക പ്രവര്ത്തകര്. ഐ.സി.എച്ച്.ആറിന്റെ തീരുമാനം അഭിനന്ദമര്ഹിക്കുന്നുവെന്നും എന്നാല് അതിനെ സങ്കുചിത താല്പ്പര്യങ്ങളുടെ പേരില് വിവാദമാക്കാനുള്ള രാഷ്ട്രീയപ്രേരിതമായ ശ്രമങ്ങള് അപലപനീയമാണെന്നും അക്കാദമിക് രംഗത്തെ പ്രമുഖരുടെ കൂട്ടായ്മ സംയുക്ത പ്രസ്താവനയില് പറഞ്ഞു. ഡോ. കെ.എസ് രാധാകൃഷ്ണന്, ഡോ. എം. അബ്ദുള്സലാം, പ്രൊഫ. ഗോപകുമാര്, ഡോ. എം. മോഹന് ദാസ്, ഡോ. എ. കൃഷ്ണമൂര്ത്തി, ഡോ. എം.പി അജിത്ത് കുമാര്, പ്രൊഫ. ടി.എസ് ഗിരീഷ് കുമാര്, ഡോ. ശ്രീശൈലം ഉണ്ണികൃഷ്ണന്, ഡോ. എന്.സി ഇന്ദുചൂഡന്, ആര്. ജയകുമാര്, ഡോ. സി. മഹേഷ്, ഡോ. വി.ബി.പണിക്കര്, അഡ്വ. എം.എസ് കരുണാകരന്, ഡോ. ടി.വി മുരളീവല്ലഭന്, ഡോ. രാധാകൃഷ്ണന്, പ്രൊഫ. രാമചന്ദ്രന് നായര്, പ്രൊഫ. പി. രഘുനാഥ്, ഡോ. സി.പി സതീഷ്, ഡോ. കെ. ശിവപ്രസാദ്, പ്രൊഫ. പി.ജി ഹരിദാസ്, പ്രൊഫ. സുഭാഷ്, രാജേന്ദ്രന് പുതിയേടത്ത്, ഡോ. പി.സി മധുരാജ്, ഡോ. കെ.കെ ഷൈന്, ഡോ. ആര്. ജയകുമാര്, ഡോ. സി.എ പ്രിയേഷ്, അജിത്ത് മറ്റത്തില്, എ. വിനോദ്, വി. മഹേഷ്, ജോബി ബാലകൃഷ്ണന് തുടങ്ങിയ അക്കാദമിക് രംഗത്തെ പ്രമുഖരാണ് ഐ.സി.എച്ച്. ആറിന് പിന്തുണ പ്രഖ്യാപിച്ചത്. 1975 ല് സി. അച്യുതമേനോന് സര്ക്കാര് പ്രസിദ്ധീകരിച്ച ലിസ്റ്റിലും 1972 ലെ താമ്രപത്രപട്ടികയിലും മാപ്പിള കലാപകാരികളെ സ്വാതന്ത്ര്യസമര സേനാനികളായി ഉള്പ്പെടുത്തിയിട്ടില്ല എന്നത് ശ്രദ്ധേയമാണ്. വര്ഗീയമോ, സാമുദായികമോ, സങ്കുചിതമോ ആയ താല്പ്പര്യങ്ങളെ ഉന്നതമായ ദേശീയബോധവുമായോ സ്വാതന്ത്ര്യസമര ചരിത്രവുമായോ കൂട്ടിക്കെട്ടുന്നത് സ്വാതന്ത്ര്യസമര ചരിത്രത്തെ അവഹേളിക്കുന്നതാണ്. മൂന്ന് കോടി രൂപയും നാല് പതിറ്റാണ്ടും ചെലവഴിച്ചിട്ടും പദ്ധതി പൂര്ത്തീകരിക്കാത്ത പ്രമുഖ ചരിത്രകാരന്മാരുടെ കൃത്യവിലോപത്തിന്റെ കഥയാണ് 2015 ല് പുനഃസംഘടിപ്പിക്കപ്പെട്ട ചരിത്രഗവേഷണ കൗണ്സിലിന്റെ ശരിയായ ഇടപെടലിലൂടെ പുറത്തുവന്നിരിക്കുന്നത്. ഒരേ പേര് തന്നെ പല പേജുകളിലായി ആവര്ത്തിച്ചത് മുതല് മാപ്പിള കലാപകാരികളെയടക്കം ചേര്ത്തുകൊണ്ടുള്ള അബദ്ധ പട്ടികയാണ് സമര്പ്പിക്കപ്പെട്ടത്. പട്ടിക സമയബന്ധിതമായി സംശോധനം ചെയ്ത് കുറവുകള് പരിഹരിച്ച് ശരിയായ പട്ടിക തയ്യാറാക്കുന്നതിന് മുന്കൈയെടുത്ത ചരിത്ര ഗവേഷണകൗണ്സില് മെമ്ബര് സെക്രട്ടറി പ്രൊഫ. കുമാര രത്നം, 30 പേജുള്ള വിശദമായ റിപ്പോര്ട്ട് തയ്യാറാക്കിയ അംഗം ഡോ. സി.ഐ. ഐസക്ക് എന്നിവര് പ്രത്യേക അഭിനന്ദനമര്ഹിക്കുന്നുവെന്നും പ്രസ്താവന ചൂണ്ടിക്കാട്ടി.